
Környezettudatos fogyasztói magatartás és a szállodák fenntartható megoldásainak kapcsolata

A fenntarthatóság kritikus probléma a különböző szektorokban, beleértve a turizmust és a vendéglátást is. A 21. századra a környezet károsodása felgyorsult. Bár különböző mértékben, de minden iparág hozzájárul a környezeti degradációhoz, ez alól pedig a turizmus sem kivétel.
Jelen tanulmány kvantitatív kutatási módszerekkel vizsgálja a környezeti fenntarthatósággal kapcsolatos attitűdöket és gyakorlatokat, mind a fogyasztók, mind a szállodai felsővezetők körében. A kutatás középpontjában azok a Magyarországon működő szállodák állnak, amelyek a Magyar Szállodák és Éttermek Szövetsége tagjai, különös tekintettel az általuk alkalmazott zöld gyakorlatokra és a leggyakoribb fenntarthatósági intézkedésekre. A tanulmány célja továbbá a fogyasztók környezettudatos szokásainak feltárása mindennapi életükben és szállodai tartózkodásaik során, valamint annak vizsgálata, hogy miként támogatják a szállodák fenntarthatósági kezdeményezéseit. 
A keresleti elemzés azt mutatja, hogy a környezeti fenntarthatóság, különösen az energiatakarékos kezdeményezések, nagy jelentőséggel bírnak a fogyasztók számára, de a szállodák fenntartható gyakorlatai nem játszanak kiemelkedő szerepet a döntéshozatalukban. A kínálati elemzés eredményei rámutatnak arra, hogy a vizsgált kategóriák keretein belül az energiatakarékos intézkedések a leggyakoribbak és a legfontosabbak mindkét oldal szempontjából.
Végezetül a kutatás a fenntarthatóság kontextusában a kínálati és keresleti oldalak közötti kapcsolatot is vizsgálja , meghatározza a motivációkat és percepciókat mindkét résztvevő oldaláról.
Az eredmények alapján elmondható, hogy a fogyasztók elvárásai nem teljesen egyeznek meg a szállodák tényleges cselekedeteivel. Végső soron a kutatás hangsúlyozza a fenntarthatóság fontosságát, és kiemeli a fogyasztók és a szállodák közötti együttműködés szükségességét a környezeti felelősségteljes gyakorlatok előmozdítása és a fenntartható turizmus népszerűsítése érdekében. 
A kutatás alapján a jövőbeli kutatások célja lehet más turisztikai szektor szolgáltatóinak vizsgálata a környezeti fenntarthatóság szempontjából, valamint a nemzetközi szállodai szektorok Magyarországgal való összehasonlítása.



